CELEX: 62012CA0018
Language: mt
Date: 2013-02-21 00:00:00
Title: Kawża C-18/12: Sentenza tal-Qorti tal-Ġustizzja (Il-Ħames Awla) tal- 21 ta’ Frar 2013 (talba għal deċiżjoni preliminari tan-Nejvyšší správní soud — ir-Repubblika Ċeka) — Město Žamberk vs Finanční ředitelství vs Hradci Králové, li saret Odvolací finanční ředitelství (Tassazzjoni — VAT — Direttiva 2006/112/KE — Artikolu 132(1)(m) — Eżenzjoni — Provvisti ta’ servizzi li għandhom rabta stretta mal-prattika tal-isport jew tal-edukazzjoni fiżika — Prattika ta’ attivitajiet sportivi mhux organizzata u mhux sistematika — Park akwatiku muniċipali)

20.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 114/18
            
         Sentenza tal-Qorti tal-Ġustizzja (Il-Ħames Awla) tal-21 ta’ Frar 2013 (talba għal deċiżjoni preliminari tan-Nejvyšší správní soud — ir-Repubblika Ċeka) — Město Žamberk vs Finanční ředitelství vs Hradci Králové, li saret Odvolací finanční ředitelství
   (Kawża C-18/12) (1)
   
   (Tassazzjoni - VAT - Direttiva 2006/112/KE - Artikolu 132(1)(m) - Eżenzjoni - Provvisti ta’ servizzi li għandhom rabta stretta mal-prattika tal-isport jew tal-edukazzjoni fiżika - Prattika ta’ attivitajiet sportivi mhux organizzata u mhux sistematika - Park akwatiku muniċipali)
   2013/C 114/25
   Lingwa tal-kawża: iċ-Ċek
   
      Qorti tar-rinviju
   
   Nejvyšší správní soud
   
      Partijiet fil-kawża prinċipali
   
   
      Rikorrenti: Město Žamberk
   
      Konvenut: Finanční ředitelství v Hradci Králové, li saret Odvolací finanční ředitelství
   
      Suġġett
   
   Talba għal deċiżjoni preliminari — Nejvyšší správní soud — Interpretazzjoni tal-Artikolu 132(1)(m) tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1) — Eżenzjonijiet — Provvista ta’ servizzi li għandhom rabta mill-qrib mal-ipprattikar tal-isport jew tal-edukazzjoni fiżika — Prattika eventwali u irregolari ta’ attivitajiet sportivi ta’ rikreazzjoni f’sit għall-għawm (park akwatiku) amministrat mill-belt u li għandu kumpless għal dawn l-attivitajiet
   
      Dispożittiv
   
   
               (1)
            
            
               L-Artikolu 132(1)(m) tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud, għandu jiġi interpretat fis-sens li attivitajiet sportivi mhux organizzati, li ma humiex sistematiċi u li ma għandhomx bħala għan il-parteċipazzjoni f’kompetizzjonijiet sportivi, jistgħu jiġu kklassifikati bħala prattika tal-isport fis-sens ta’ din id-dispożizzjoni.
            
         
               (2)
            
            
               L-Artikolu 132(1)(m) tad-Direttiva tal-Kunsill 2006/112 għandu jiġi interpretat fis-sens li l-aċċess għal park akwatiku li jipprovdi lill-viżitaturi mhux biss installazzjonijiet li jippermettu l-eżerċizzju ta’ attivitajiet sportivi, iżda wkoll tipi oħra ta’ attivitajiet ta’ serħan u ta’ rikreazzjoni, jista’ jikkostitwixxi provvista ta’ servizzi li għandhom rabta stretta mal-prattika tal-isport. Hija l-qorti tar-rinviju li għandha tiddetermina jekk, fid-dawl tal-elementi ta’ interpretazzjoni pprovduti mill-Qorti tal-Ġustizzja tal-Unjoni Ewropea f’din is-sentenza u f’dak taċ-ċirkustanzi partikolari tal-kwistjoni fil-kawża prinċipali, dan huwiex il-każ f’din il-kawża.
            
         
      (1)  ĠU C 98, 31.03.2012.